ऐसे में आरएलडी नेता जयंत चौधरी ने अपना आखिरी दांव चला। जयंत चौधरी ने चुनाव के आखिरी दिनों में खुद जाकर कुंवर हसन से मुलाकात कर उन्हें समर्थन देने के लिए राजी किया और आखिरकार कुंवर हसन ने अपनी भाभी तबस्सुम हसन को अपना समर्थन दे दिया। आरएलडी के प्रदेश प्रवक्ता चौधरी अजयवीर सिंह ने बताया कि बातचीत के बाद कुंवर हसन ने राष्ट्रीय लोकदल में शामिल होते हुए चुनाव से हटने का ऐलान किया है। रालोद-सपा-बसपा और कांग्रेस के महागठबंधन के बाद कैराना सीट पर ये सबसे बड़ा सियासी उलटफेर था, जिसने भाजपा की जीत को लगभग नामुमकिन कर दिया।